Engar mælingar eru gerðar á eiturefnum í lestum skipa sem landað hafa uppsjávarafla. Fimm menn veiktust á Eskifirði í síðustu viku eftir að hafa landað kolmunna. Mögulega fengu þeir á sig brennisteinsdíoxíð sem varð að brennisteinssýru þegar þeir þvoðu sér.
Hættulegar gastegundir geta leynst í lestum skipa eftir að uppsjávarafla hefur verið landað. Menn sem fara þangað niður geta verið í hættu því einungis er mælt hvort nægt súrefni er í lestinni, ekki er athugað sérstaklega með eiturefni.
Á þriðjudaginn í síðustu viku var verið að landa kolmunna úr skipi til vinnslu hjá Eskju á Eskifirði. Fimm starfsmenn löndunarfyrirtækisins Tandrabergs fóru niður í lestina til að hreinsa hana og smúla restar. Eftir að þeir voru komnir heim til sín úr vinnu fóru tveir að finna fyrir miklum bruna í augum, andliti og lungum. Svo miklum að þeir gátu ekki opnað augun. Sá þriðji fann einnig fyrir einkennum og var þá athugað með hina tvo. Þeir höfðu smávægileg einkenni í augum. Allir mennirnir fimm voru fluttir með sjúkraflugi til Reykjavíkur um nóttina en eru komnir heim og eru á batavegi.
Bæði vinnueftirlitið og heilbirgðiseftirlit rannska málið en rannsókn snýr meðal annar að meðferð aflans en í starfsleyfi er kveðið á um að hann skuli kældur, ísaður eða rotvarinn. Styrkur súrefnis er mældur áður en farið er niður í lest og einkennin benda til efnamengunar. Einar Birgir Kristjánsson, framkvæmdastjóri Tandrabergs, segir að svipað atvik hafi orðið á Norðfirði fyrir nokkrum árum og mikilvægt sé að læra af þessu núna og tryggja að þetta gerist ekki aftur.
Þegar kolmunni er veiddur á þessum tíma er mikil áta í honum og hann viðkvæmur þá skemmist hann hratt og getur myndast brennisteinstvíyldi eða brennnisteinsdíoxíð. Sem getur hvarfast við vatn og myndað brennisteinssýru oftast ekki í miklu magni en kemur heim og saman við okkar getgátur um að mennirnir fundu ekki fyrir neinum einkennum fyrr en eftri að þeir voru komnir heim til sín og voru búnir að fara í bað. En þetta eru allt saman getgátur.
Engar mælingar eru gerðar á eiturefnum í lestum skipa sem landað hafa uppsjávarafla. Fimm menn veiktust á Eskifirði í síðustu viku eftir að hafa landað kolmunna. Mögulega fengu þeir á sig brennisteinsdíoxíð sem varð að brennisteinssýru þegar þeir fóru í sturtu. 